El sistema de preus públics dels crèdits universitaris a Catalunya s'ajusta a la situació econòmica i familiar dels estudiants.
L'import que finalment abonaràs pren en consideració els ingressos i el nombre de membres de la unitat familiar, sempre que no se sobrepassin determinats barems de patrimoni.
El preu dels ensenyaments oficials de les universitats públiques i de la UOC és fixat cada curs per part del Govern a través d'un Decret.
Aquest Decret inclou, en el marc del compromís adquirit pel Govern l'any 2015, l'equiparació de preus del primer any de màster universitari al del grau, per als graduats i graduades de titulacions de 180 crèdits de les universitats públiques de Catalunya.
En aquest sentit, el Decret preveu que en el cas dels màsters universitaris, per als primers 60 crèdits matriculats per primera vegada, els estudiants hauran d'abonar l'import equivalent al preu establert per al grau en què s'han titulat.
Aquest acord tindrà una validesa de 5 anys amb posterioritat a la graduació.
S'han establert dos trams de renda familiar i depenent del teu obtindràs una rebaixa de fins al 80% del preu de la matrícula (crèdits ordinaris matriculats per 1a vegada) a través de les Beques Equitat.
El tram 0 correspon als estudiants que compleixen els requisits per accedir a una beca del Ministeri d'Educació i Formació Professional (MEFP).
Els trams de l'1 al 2 s'apliquen als estudiants que es poden beneficiar d'una Beca Equitat.
Els estudiants que no poden accedir a una beca, per superar els trams, tenen l'opció de demanar el pagament fraccionat (FINAN).
Si vols conèixer amb més detall les modalitats especials de pagament i fraccionament de les matrícules a cada universitat, pots visitar l'apartat de matriculació dels diversos centres:
Universitat Autònoma de Barcelona (UAB)
Universitat Politècnica de Catalunya (UPC)
A continuació us detallem els trams segons renda i nombre de membres de la unitat familiar:
Preu per crèdit matriculat per primera vegada en els estudis de grau de les set universitats públiques (UB, UAB, UPC, UPF, UdL, UdG, URV):
Els estudiants de grau amb tram 1 tenen un descompte del 80 % sobre el preu de la matrícula i els de tram 2 del 70%.
Per tant el preu per crèdit per als estudiants de tram 1 és el següent: 3,54€ (coeficient d'estructura docent A), 5,01€ (coeficient d'estructura docent B) i 5,53€ (coeficient d'estructura C).
Per als estudiants de tram 2, el preu per crèdit és de 5,31€ (coeficient d'estructura docent A), 7,51€ (coeficient d'estructura docent B) i 8,30€ (coeficient d'estructura C).
El preu per crèdit dels estudis de màster universitari matriculat per primera vegada en les set universitats públiques s'estableix segons la seva modalitat:
Atès que aquest màster s'ofereix de forma coordinada entre totes les universitats que l'imparteixen, aquestes van acordar que el preu per crèdit fos el que fixés el decret de preus dels serveis acadèmics de cada curs.
Més informació sobre els preus del màster en formació del professorat.
En funció de les circumstàncies acadèmiques, si vols fer un doctorat abonaràs un preu pels següents conceptes: d'una banda, per la direcció, tutela i avaluació continuada de la tesi doctoral; de l'altra, per la lectura i defensa de la tesi doctoral.
Els cursos, seminaris o altres activitats de formació investigadora que organitzin les universitats en els estudis oficials de doctorat, sempre que estiguin estructurats en crèdits, es fixen de la mateixa manera i amb els mateixos imports que els màsters universitaris oficials.
Més informació sobre els preus dels doctorats.